# Premi internacional d'Humor Gat Perich

El Premi Internacional d'Humor Gat Perich és un guardó que s'atorga en memòria de Jaume Perich des de 1996 per reconèixer la important tasca social dels professionals de l'humor.
Creat un any després de la mort del Perich per iniciativa del dibuixant Fer i la família de Jaume Perich, especialment la seva vídua Anna i la seva filla Raquel, el premi fou organitzat originalment a la localitat de Llançà, amb la col·laboració de la Cofradía Barroca Sant Honorat i la revista El Jueves. Actualment l'organització del premi és gestionada per l'Associació Perich Sense Concessions.
El premi consisteix en una figura (d'un quilo i mig de pes) que reprodueix un dels famosos gats dibuixats per Perich, sostenint un llapis. Un jurat formant per un representant de cadascun dels principlas diaris editats a Catalunya es reuneix cada any i decideix quina és l'humorista que mereix el guardó.
Originalment, els guardonat i els convidats es convocaven a l'Estació de França de Barcelona i viatjaven fins a Llançà en un tren especial, anomenat Tren Perich. Més endavant el premi va canviar de localització i va passar a fer-se a Premià de Dalt, localitat on residia el Perich. Des d'aleshores els convidats viatjaven en una Golondrina des del port de Barcelona al port del Masnou. Actualment es manté el viatge en Golondrina, però s'acaba al port del Fòrum, i l'entrega del premi es fa a Barcelona. L'any 2015, que es premià un membre de la redacció de Charlie Hebdo, entre grans mesures de seguretat.
També s'han concedit, de forma extraordinària un seguit de Premis Gat Perich d'Honor que recompensen la trajectòria i l'obra de veterans humoristes gràfics que han exercit el seu mestratge en la professió i s'han convertit en un referent per a les noves generacions. En alguns casos s'han concedit a títol pòstum, com a Gin o a Krahn.
Des de l'any 2006, en què es premià a Pepe Rubianes, començà a atorgar-se a professionals de l'humor d'altres disciplines que no fos l'humor gràfic. A partir de l'any 2009, es van començar a donar dos premis en cada edició, un a dibuixants d'humor, mantenint la tradició amb la que va néixer el premi –aquell any fou concedit al dibuixant Kap– i un altre a humoristes d'altres àmbits –en aquella ocasió, a Andreu Buenafuente, al que han seguit El Tricicle, el Gran Wyoming o l'equip del programa de televisió Polònia.
En l'actualitat és el guardó de més prestigi que un humorista pot rebre a Catalunya en aquesta disciplina específica.

## Premis Gat Perich

* 1996 - Plantu (Jean Plantureux)
* 1997 - El Roto (Andrés Rábago)
* 1998 - Georges Wolinski
* 1999 - Miguel Gila
* 2000 - Forges (Antonio Fraguas)
* 2001 - Antonio Mingote
* 2002 - Gallego & Rey (José Maria Gallego & Julio Rey)
* 2003 - Miquel Ferreres
* 2004 - Toni Batllori
* 2005 - Fer (Josep Antoni Fernández)
* 2006 - Pepe Rubianes
* 2007 - Kim (Joaquim Aubert)
* 2008 - Marjane Satrapi
* 2009 - Kap (Jaume Capdevila) i Andreu Buenafuente Moreno
* 2010 - Quino (Joaquín Salvador Lavado) i El Tricicle
* 2011 - Carles Romeu i Ricardo Martínez
* 2012-2014 (no es concedeix)
* 2015 - Willem i el Gran Wyoming
* 2016 - Andrés Vázquez de Sola i l'equip del programa de sàtira Polònia.
* 2017 - José María Pérez (Peridis) en humorisme gràfic, Òscar Andreu i Fernández i Òscar Dalmau i Alcaine pel programa La competència
* 2018 - Judit Martin i Flavita Banana (Flavia Álvarez-Pedrosa) en humor gràfic.

## Premis Gat Perich d'Honor

* 1997 - Gin (Jordi Ginés i Soteras)
* 2002 - Cesc (Francesc Vila)
* 2003 - Alfons Figueras i Fontanals
* 2007 - Joaquim Muntañola i Puig
* 2008 - Máximo San Juan
* 2010 - Fernando Krahn
* 2016 - Josep Maria Cadena
* 2018 - El Jueves

## Referències

* ↑ «Perich Viu».
* 1 2 «El Gran Wyoming y el fundador de Charlie Hebdo, premiados en los "Gat Perich"».
* ↑ «LLiuren el Premi Gat Perich».
* ↑ Plantú recibe el primer Premio Gat Perich El Mundo, 1996
* ↑ Wolinski Arxivat 2011-07-06 a Wayback Machine. Anuaris.cat
* ↑ El dibujante Forges recibe el premio Gat Perich de Humor Gráfico El País, 2000
* ↑ Mingote rep el Premi Gat Perich Arxivat 2022-05-25 a Wayback Machine. VilaWeb, 2001
* ↑ Gallego y Rey obtienen el Premio Internacional Gat Perich Arxivat 2012-06-30 at Archive.is VLex Noticias, 2002
* ↑ Miquel Ferreres guanya el setè Premi Gat Perich TV3.cat, 2003
* ↑ Toni Batllori rep el Premi Gat Perich TV3.cat, 2004
* ↑ El dibuixant Fer guanya el Premi Internacional d'Humor Gat Perich TV3.cat, 2005
* ↑ El actor Pepe Rubianes recibe el Premio Gat Perich El País, 2006
* ↑ Els dibuixants Kim i Muntañola guanyen el Premi Gat Perich Arxivat 2011-07-06 a Wayback Machine. anuaris.cat
* ↑ Marjane Satrapi guanya el Gat Perich per revolucionar l'art del còmic El Periódico, 2008
* 1 2 Buenafuente i Kap, premis Gat Perich Arxivat 2011-07-06 a Wayback Machine. Avui, 2009
* 1 2 Gat Perich per al Tricicle, Quino i Krahn TV3, 2010
* ↑ «Romeu i Ricardo Premi Gat Perich d'Humor». Ara.
* ↑ «Polonia i Vazquez de Sola Premis Gat Perich».
* ↑ «Aquell lloc on habita sempre el gat del Perich». Ara.cat.
* 1 2 CCMA «Judit Martín, actriu de "Polònia", rep el Premi Gat Perich». CCMA.
* ↑ «Gin». Arxivat de l'original el 2016-01-19. [Consulta: 22 març 2016].
* ↑ «Cesc». Arxivat de l'original el 2016-01-19. [Consulta: 22 març 2016].
* ↑ «Figueras». Arxivat de l'original el 2016-01-19. [Consulta: 22 març 2016].
* ↑ Vidal, Jaume «El Gat Perich té sorpresa». El Punt Avui.